DREPTUL INTERNAȚIONAL PUBLIC 


Dreptul internaţional public figurează în programa analitică a 
Facultăţii de drept ca o materie de studiu obligatorie, pe parcursul unui 
an universitar (2 semestre), în cadrul a 24 prelegeri (48 ore de curs). 

Cursul se predă la anul III zi şi la anul IV frecvenţă redusă. 

Titularul cursului la Facultatea de drept a Universităţii „,Spiru- 
Haret” — Bucureşti este prof.univ.dr.Vasile Creţu. 

Cursul de drept internaţional public întocmit şi predat de către 


Ba 


profesorul titular a apărut la Editura Fundaţiei „România de Mâine” într- 
o primă ediţie în 1999, iar a doua ediţie, revăzută şi adăugită, apare în 


cursul anului 2002. 


Structura cursului este următoarea: 

Capitolul | — Noţiunea şi trăsăturile caracteristice ale dreptului 
internaţional public 

Capitolul II — Geneza şi evoluţia dreptului internaţional public 

Capitolul III — Izvoarele şi codificarea dreptului internaţional public 

Capitolul IV — Subiectele dreptului internaţional public 

Capitolul V -— Populaţia în dreptul internaţional public 

Capitolul VI — Protecţia internaţională a drepturilor omului 

Capitolul VII — Teritoriul în dreptul internaţional public 


Capitolul VIII — Dreptul diplomatic şi consular 


Capitolul IX  — Tratatul internaţional 
Capitolul X — Mijloacele de soluţionare paşnică a diferendelor 
internaţionale 


Capitolul XI - Folosirea legală a forței potrivit dreptului internaţional 


public 
Capitolul XII - Răspunderea internaţională 
Capitolul XIII - Dreptul internaţional umanitar 


Capitolul XIV - Dreptul internaţional penal 
În continuare sunt prezentate principalele probleme tratate în 


cadrul fiecărei teme. 


Capitolul | — Noțiunea şi trăsăturile caracteristice ale dreptului 


internaţional public 


1. Obiectul de reglementare al dreptului internațional public 

Spre deosebire de dreptul intern, care reglementează raporturile 
sociale în cadrul statelor respective, obiectul dreptului internaţional îl 
formează relaţiile internaţionale, în cadrul cărora relaţiile dintre state 
reprezintă domeniul cel mai cuprinzător. 

Relaţiile internaţionale nu formează, însă, în totalitatea lor 
obiectul de reglementare al dreptului internaţional, relaţiile internaţionale 
fiind deosebit de variate: politice, economice, juridice, culturale etc. 

Dreptul internaţional are drept obiect de reglementare numai acele 
relaţii juridice internaţionale în care statul acționează ca purtător de 


suveranitate. 


2. Fundamentul juridic al dreptului internațional public 
Fundamentul juridic al dreptului internaţional public îl constituie 
acordul de voinţă al statelor suverane care compun societatea 


internaţională. 


În lipsa unor autorităţi publice cu atribuţii legislative, administrative 
sau judecătoreşti  suprastatale, prin intermediul cărora să se adopte 
norme juridice şi să se impună respectarea lor, forța obligatorie a 
dreptului internaţional se întemeiază pe acordul ce se realizează între 
state. 

Statele suverane, în condiţii de deplină egalitate în drepturi şi pe 
baza liberului lor consimţțământ, în cadrul unui proces de coordonare, de 
punere de acord a voinţei lor, crează norme juridice care duc la 
formarea dreptului internaţional. 

Caracterul coordonator al voinţei statelor stă la baza obligativităţii 
dreptului internaţional, a aplicării şi respectării normelor sale. 

Normele juridice obligatorii în relaţiile dintre state constituie astfel 
emanaţia propriei lor voințe, liber exprimată, aşa cum aceasta rezultă 
din convenții internaţionale sau cutume acceptate ca exprimând reguli 


de drept. 


3. Dreptul internațional şi morala 

Între morală şi dreptul internaţional există legături de influențare şi 
intercondiţionare reciprocă. 

O mare parte a principiilor şi normelor de drept internaţional îşi au 
originea în normele morale, dreptul internaţional fiind în esenţa sa bazat 
pe regulile moralei. 

Dreptul internaţional, la rândul său, influențează regulile morale 
ale raporturilor interstatale, contribuind la dezvoltarea acestora în raport 


de cerinţele vieţii internaţionale bazată pe drept. 


4. Dreptul internaţional şi politica externă a statelor 
Dreptul internaţional constituie un mijloc de orientare şi de 
influențare a politicii externe a statelor în direcţia unor obiective şi valori 


stabilite de acestea prin principiile şi normele de drept internaţional. 


Politica externă a statelor trebuie să fie formulată şi realizată în deplină 
concordanţă cu principiile şi normele de drept internaţional, de care nu 
poate face abstracţie în fiecare poziţie pe care o adoptă față de o 
problemă a vieţii internaţionale. 

Politica externă a statelor, la rândul ei, contribuie la dezvoltarea 
dreptului internaţional, la modificarea sau completarea acestuia, în 
raport de nevoile reale ale raporturilor interstatale, ale evoluţiei societății 


umane. 


5. Dreptul internaţional public şi dreptul internaţional privat 

Dreptul internaţional privat reglementează raporturi juridice de 
drept intern de natură civilă, comercială, de muncă, de procedură civilă 
şi alte raporturi de drept privat cu un element străin. Prin normele sale el 
rezolvă, în general, conflictele de reglementare dintre legile interne ale 
diferitelor state cu privire la o anumită instituţie juridică. 

Elementul de extraneitate al normelor sale nu dă dreptului 
internaţional public un caracter de drept internaţional, în obiectul său de 


preocupare neintrând relaţiile interstatale. 


6. Dreptul internaţional şi dreptul intern 

Dreptul intern al statelor şi dreptul internaţional sunt două sisteme 
de drept diferite, care se întrepătrund, însă, prin intermediul statelor, 
care le crează pe amândouă. 

Dreptul internaţional constituie într-o importantă măsură proiecția 
în planul relaţiilor internaţionale a normelor de drept din legislația internă 
a statelor, dreptul intern împrumutând dreptului internaţional conceptele 
sale juridice fundamentale şi tehnicile sale juridice, iar unele norme de 
drept intern pot fi acceptate de state ca surse ale reglementării juridice 


internaţionale. 


Dreptul internaţional, la rândul său, exercită o puternică influenţă 
asupra legislaţiei interne a statelor, îmbogăţind-o prin normele sale care 
sunt încorporate în legislaţia internă şi trebuie respectate ca şi normele 
interne. În acelaşi timp, dreptul internaţional influențează dreptul intern 
al statelor în sensul unificării unor concepte şi reglementări existente în 
diferite țări, pentru ca acestea să fie în consens cu normele de drept 
internaţional, existând în acest sens un proces de internaţionalizare a 


dreptului intern. 


7. Definiţia dreptului internațional public 

Dreptul internaţional public este totalitatea normelor juridice create 
de state şi de celelalte subiecte de drept internaţional, pe baza acordului 
de voinţă liber exprimat de acestea prin tratate şi alte izvoare de drept, 
în vederea reglementării raporturilor dintre ele, norme a căror aplicare 
este asigurată prin respectarea lor de bună voie, iar în caz de necesitate 
prin măsuri de contrângere aplicate de către state în mod individual sau 


colectiv. 


Capitolul Il — Geneza şi evoluţia dreptului internațional public 


Începuturile dreptului internaţional se situează în antichitate, 
primele reguli referitoare la relaţiile dintre state apărând în Orientul 
Antic, apoi în Grecia şi Roma Antică. 

Dreptul internaţional s-a constituit mai întâi ca un drept al 
războiului şi abia ulterior, ca un drept al păcii şi cooperării dintre state. 

Antichitatea consemnează încă de timpuriu la diferite popoare 
existența unor reguli privind pornirea războiului şi ducerea acestuia, 
inclusiv limitarea unor mijloace de luptă şi protecția anumitor categorii 


de persoane şi bunuri, neutralitatea. 


În această perioadă au apărut, însă, şi primele reguli privind alte 
instituții de drept internaţional şi anume tratatele de alianţă şi de pace, 
tratativele şi alte mijloace de rezolvare paşnică a diferendelor, cum sunt 
mediațiunea şi arbitrajul internaţional, protecţia străinilor, misiunile 
diplomatice (soliile), jus gentium din dreptul roman prefigurând dreptul 
internaţional de mai târziu. 

Fărâmiţarea feudală a dus la oarecare stagnare şi în domeniul 
regulilor de drept internaţional, dar odată cu centralizarea statală, 
începând cu secolul al XV-lea, s-a produs o amplificare a relaţiilor 
interstatale, care a impulsionat dezvoltarea dreptului internaţional. 

Se conturează pentru prima oară principiul suveranității şi teoria 
echilibrului de forțe între state, mijloacele de rezolvare paşnică a 
diferendelor încep a se utiliza tot mai frecvent, iar dreptul războiului se 
îmbogăţeşte cu instituţii noi, cum ar fi retorsiunea, represaliile şi blocada 
paşnică, precum şi cu noi principii în modul de ducere a războiului. 

Apar primele încercări de codificare a dreptului internaţional, dar şi 
importante lucrări şi tratate de drept internaţional ale unor personalități 
ca Nicollo Machiavelli (1469-1527), Alberico Gentilis (1552-1608) sau 
Hugo Grotins (1583-1645). 

Hugo Grotins este considerat părintele dreptului internaţional, prin 
fundamentele teoretice pe care le pune dreptului internaţional ca un 
drept bazat pe raţiunea umană şi nu pe voinţa divină, ca o expresie a 
voinței şi intereselor statelor, precum şi prin importante lucrări cum sunt 
„Despre dreptul războiului şi al păcii”, ,„„Mare liberum” şi altele, care 
revoluționează ramuri importante ale dreptului internațional, cum sunt 
dreptul războiului, dreptul diplomatic, dreptul mării şi dreptul tratatelor. 

În epoca modernă dreptul internaţional cunoaşte şi el o puternică 
afirmare odată cu progresele de amploare realizate pe plan politic şi 


juridic, în acord cu dezvoltarea generală a societăţii umane. 


Revoluţia franceză, îndeosebi prin Declaraţia asupra dreptului 
ginţilor, Congresul de la Viena din 1815 şi Congresul de la Paris din 
1856 constituie momente importante în afirmarea sau dezvoltarea unor 
principii şi reguli de drept internaţional. 

Un rol deosebit în dezvoltarea dreptului internaţional l-au avut cele 
două conferințe de pace de la Haga, din 1899 şi 1907, îndeosebi prin 
codificarea pe care au realizat-o în domeniul dreptului conflictelor 
armate şi în cel al mijloacelor de rezolvare paşnică a diferendelor 
internaţionale, regulile codificate atunci fiind în mare parte valabile şi 
astăzi. 

La sfârşitul secolului al XIX-lea şi începutul secolului XX apar 
primele organizații internaţionale şi se încheie primele convenţii pentru 
sancţionarea unor infracţiuni internaţionale, domenii care vor cunoaşte 
ulterior o puternică afirmare. 

Crearea după primul război mondial a Societăţii Naţiunilor, ca 
organizație cu caracter universal pentru asigurarea securității 
internaţionale şi dezvoltarea colaborării dintre state, a impulsionat 
dreptul internaţional. Crearea unui sistem de securitate bazat pe 
egalitatea suverană a statelor şi pe respectul dreptului internaţional, 
înființarea în 1920 a Curţii Permanente de Justiţie Internaţională, 
proceduralizarea războiului prin Pactul Societăţii Naţiunilor, apoi 
interzicerea lui ca mijloc al politicii statelor prin Pactul Briand — Kellog 
din 1928, utilizarea pe scară largă a mijloacelor de rezolvare paşnică a 
diferendelor internaţionale, sunt doar câteva din direcţiile de dezvoltare 
a dreptului internaţional în perioada dintre cele două războaie mondiale. 

După al doilea război mondial dreptul internaţional public cunoaşte 
o puternică dezvoltare, un important salt calitativ. În sfera de 
reglementare internaţională au intrat numeroase domenii care anterior 
nu făcuseră obiect de preocupare pentru dreptul internaţional, iar 


dreptul internaţional clasic a suferit importante modificări şi completări în 

cadrul unui proces vast de dezvoltare progresivă a dreptului 
internaţional iniţiat şi impulsionat de Organizaţia Naţiunilor Unite, 
înfiinţată în 1945. 


Capitolul III. Izvoarele, principiile fundamentale şi codificarea 


dreptului internațional 


1. Izvoarele dreptului internațional 

Normele de drept internaţional sunt consacrate prin anumite forme 
specifice recunoscute de comunitatea statelor ca fiind izvoare de drept. 

Prin izvoarele dreptului internaţional se înțeleg acele mijloace 
juridice de exprimare a normelor de conduită rezultate din acordul de 
voință a două sau mai multe state ori alte subiecte de drept 
internaţional. 

O enumerare oficială a izvoarelor dreptului internaţional s-a făcut 
pentru prima oară în Statutul Curţii Permanente de Justiţie 
Internaţională din 1920, fiind apoi preluată de Statutul Curţii 
Internaţionale de Justiţie. 

Art.38 al Statutului Curţii Internaţionale de Justiţie prevede că în 
soluţionarea conform dreptului internaţional a diferendelor care îi sunt 
supuse Curtea va aplica: 

a) convențiile internaţionale, fie generate, fie speciale, care 
stabilesc reguli recunoscute în mod expres de statele aflate în 
litigiu; 

b) cutuma internaţională, ca dovadă a unei practici generale 
acceptată ca reprezentând dreptul; 

c) principiile generale de drept recunoscute de naţiunile civilizate; 

d) hotărârile judecătoreşti şi doctrina specialiştilor celor mai 
calificați în dreptul public al diferitelor naţiuni ca mijloace 


auxiliare de determinare a regulilor de drept. 

La acestea se adaugă şi echitatea (ex aequa et bono). 

Rezultă că tratatele, cutuma şi principiile generale de drept 
constituie izvoare principale ale dreptului internaţional, iar jurisprudenţa, 
doctrina şi echitatea sunt izvoare auxiliare. 

Ulterior, doctrina şi practica dreptului internaţional au recunoscut 
şi alte izvoare ale dreptului internaţional, cum sunt unele acte adoptate 
de organizaţiile internaţionale, actele unilaterale ale statelor, care sunt 
susceptibile să producă unele efecte juridice în raporturile cu alte state, 
precum şi legea internă a statelor. 

a)Tratatul internaţional. Tratatul este cel mai important izvor de 
drept internaţional datorită clarităţii exprimării normei juridice, tehnicii 
sofisticate de redactare şi frecvenţei utilizării sale. 

Tratatul internaţional este definit ca forma expresă de manifestare 
a acordului de voinţă dintre două sau mai multe state ori alte subiecte 
de drept internaţional, încheiat în formă scrisă şi guvernat de dreptul 
internaţional, cu scopul de a crea, a modifica sau a abroga norme de 
drept internaţional. 

b)Cutuma internaţională. Cutuma constituie un izvor nescris al 
dreptului internaţional, cel mai vechi în ordinea istorică şi cel mai 
frecvent în perioada de început a formării dreptului internaţional public. 
Ulterior, în mare parte cutumele au fost încorporate în tratate, dar ele 
joacă un rol important şi în dreptul internaţional contemporan. 

Cutuma internaţională este definită ca o practică generală, relativ 
îndelungată şi uniformă, considerată de către state ca exprimând o 
regulă de conduită cu forță juridică, obligatorie. 

Ori de câte ori se invocă o cutumă, existenţa şi conţinutul acesteia 
trebuie să fie probate, prin invocarea documentelor şi a practicilor 
relevante şi convingătoare. 

c)Principiile generale de drept sunt acele principii de drept care 


sunt identice sau nu diferă substanţial în legislaţia internă a diferitelor 

state, ele fiind comune marilor sisteme de drept şi impunându-se ca 
principii fundamentale în legislaţia majorităţii statelor, ca noţiuni 
intrinseci ideii de drept. 

Principiile generale de drept nu trebuie să fie confundate cu 
principiile fundamentale ale dreptului internaţional, ele făcând parte din 
dreptul intern al statelor. 

d)Jurisprudența internaţională reprezintă practica instanţelor de 
judecată, aşa cum aceasta rezultă din hotărârile date de acestea, care 
au relevanţă pentru existența unei norme de drept internaţional. O 
deosebită importanţă prezintă pentru dreptul internaţional hotărârile date 
de Curtea Internaţională de Justiţie dar şi de alte instanţe judiciare 
internaţionale, iar uneori şi de tribunalele interne ale statelor. 

e)Doctrina dreptului internaţional reprezintă opiniile formulate 
de specialiştii cei mai calificaţi în această materie, dar şi de forurile 
ştiinţifice internaţionale, cum ar fi Institutul de Drept Internaţional, care 
se impun prin analiză ştiinţifică profundă a ordinii normative 
internaţionale în lumina principiilor de drept şi a finalităţii dreptului. 

f)Principiile echităţii pot fi invocate în soluţionarea unor 
probleme internaţionale în lipsa unor izvoare de drept clasice sau în 
situația când aplicarea unor principii de drept ar duce la soluții 


inechitabile. 


2. Principiile fundamentale ale dreptului internaţional 

Principiile fundamentale ale dreptului internaţional sunt norme 
de maximă generalitate, cu aplicabilitate universală, a căror respectare 
este obligatorie pentru toate statele şi care ghidează conduita tuturor 
entităţilor internaţionale în raporturile lor reciproce. 

Din cuprinsul Cartei O.N.U (art.2), precum şi din „„Declaraţia 
referitoare la principiile dreptului internaţional privind relaţiile prietenești 


şi cooperarea dintre state”, adoptată de Adunarea Generală a O.N.U.în 

1970, rezultă că dreptul internaţional se bazează pe următoarele 


principii fundamentale: 


3: 


Principiul egalității suverane a statelor; 

Principiul egalităţii în drepturi a popoarelor şi a dreptului lor de 
a decide de ele însele; 

Principiul neamestecului în treburile interne ale altor state; 
Principiul nerecurgerii la forţă şi la ameninţarea cu folosirea 
forței; 

Principiul soluționării pe cale paşnică a diferendelor 
internaţionale; 

Principiul îndeplinirii cu bună credinţă a obligațiilor 
internaţionale; 


Principiul cooperării internaţionale. 


Codificarea dreptului internaţional 


Codificarea este o operă de sistematizare a normelor de drept 


internaţional. Ea asigură precizia acestor norme, coeziunea şi unitatea 


lor, element deosebit de important pentru respectarea şi aplicarea 


corectă de către toate statele. 


Sub egida O.N.U.dreptul internaţional a cunoscut un vast proces 


de codificare ce continuă şi astăzi. 


Capitolul IV. Subiectele dreptului internaţional public 


Subiecte ale dreptului internaţional sunt acele entităţi capabile să 


participe la raporturi guvernate de dreptul internaţional şi, în cadrul 


acestor raporturi, să fie titulare de drepturi şi obligaţii. 


Doctrina şi practica dreptului internaţional contemporan recunosc 


drept 


subiecte ale dreptului internaţional următoarele: statele, 


organizațiile internaţionale interguvernamentale şi mişcările de eliberare 


națională. 


1. Statele 

a)Statele ca subiect de drept internaţional 

Statele constituie principalele subiecte ale dreptului internaţional, 
în baza suveranităţii lor. 

Statele sunt subiecte tipice, fundamentale, ale dreptului 
internaţional, constituind entităţile politico-juridice care au dreptul 
nelimitat de a participa la elaborarea normelor de drept internaţional. 

Ele sunt în acelaşi timp subiecte de drept internaţional universale, 
singurele care au capacitatea de a-şi asuma totalitatea drepturilor şi 
obligaţiilor cu caracter internaţional. 

Pentru a fi subiecte de drept internaţional, statele trebuie să 
întrunească următoarele elemente: 

- o populaţie permanentă; 

- un teritoriu determinat; 

- o autoritate guvernamentală; 

- capacitatea de a intra în relații cu alte state, implicând 

suveranitatea. 

Din punct de vedere al organizării lor statele pot unitare sau 
compuse. 

Există mai multe tipuri de state compuse: uniunea personală, 
uniunea reală, confederaţia, federația şi asociaţiile de state. 

Dreptul internaţional a cunoscut şi unele forme de state 
dependente, tipice fiind vasalitatea şi protectoratul. 

b) Neutralitatea statelor 

Dreptul internaţional recunoaşte dreptul statelor ca în anumite 


situații să-şi declare neutralitatea. 


Neutralitatea statelor este de două feluri: neutralitatea clasică şi 
neutralitatea permanentă. 

Neutralitatea clasică este situația juridică specială în care se află 
un stat care în timpul unui conflict armat internaţional nu ia parte la 
ostilități, continuând să întreţină relaţii normale cu celelalte state, 
inclusiv cu cele beligerante. 

Statul neutru are obligația de a nu sprijini vreun stat aflat în 
conflict, atitudinea sa trebuind să se caracterizeze prin obţinere şi 
imparţialitate, iar celelalte state trebuie să-i recunoască statutul de 
neutralitate. 

Neutralitatea permanentă este situația în care un stat se 
angajează să rămână neutru faţă de orice conflicte armate care ar 
interveni şi să ducă o politică generală în acest sens. 

instituirea neutralității permanente se face prin acte interne ale 
statului care îşi asumă acest statut, urmate de acte de recunoaştere şi 
garantare din partea altor state, în special a marilor puteri şi implică 
obligaţii atât din partea statului permanent neutru, cât şi din partea 
celorlalte state. 

Exemplul clasic de stat permanent neutru îl constituie Elveţia. 

c)Recunoaşterea statelor 

Recunoaşterea statelor este un act unilateral prin care statele 
admit că ele consideră o nouă entitate politico-juridică drept stat, 
recunoscându-i personalitatea juridică în planul relaţiilor internaţionale. 

Recunoaşterea este un act politic generator de efecte juridice. 

În principiu recunoaşterea are un caracter declarativ şi nu 
constitutiv de drepturi „statul existând şi în lipsa recunoaşterii, dar 
neputând avea relaţii cu statele care nu îl recunosc. 

d)Succesiunea statelor 

Modificarea teritoriului de stat prin reunirea mai multor state într- 


unul singur pe calea fuziunii sau a absorbției, prin dezmembrare şi 

constituirea mai multor state din unul singur, prin separarea sau 
secesiunea unui stat sau prin transferul unor teritorii de la un stat la 
altul, pune problema succesiunii noilor state sau a statelor care şi-au 
mărit teritoriile la unele drepturi şi obligaţii ale statelor anterioare. 

În principiu statul succesor nu este continuatorul statului 
predecesor în plan juridic şi nu este obligat să preia automat şi integral 
drepturile şi obligaţiile statului predecesor, dar dreptul internaţional a 
stabilit anumite reguli şi modalităţi juridice care trebuie să fie respectate 
în cadrul procesului de succesiune. 

Probleme de succesiune se ridică în special în legătură cu 
tratatele încheiate, cu bunurile şi creantele statului anterior, cu arhivele 


acestuia, iar uneori şi cu cetăţenia persoanelor. 


2. Organizațiile internaţionale interguvernamentale 

Organizațiile internaţionale au calitatea de subiect derivat al 
dreptului internaţional, apariţia lor fiind întotdeauna rezultatul acordului 
de voinţă al unor state, care hotărăsc asupra înfiinţării, precum şi asupra 
scopurilor, funcţiilor, mecanismelor instituţionale şi a principiilor lor de 
funcţionare. 

Prin actul lor de înființare organizațiile internaţionale dobândesc 
personalitate juridică de drept internaţional, care le permite să-şi asume 
anumite drepturi şi obligaţii cu caracter limitat, potrivit principiului 
specialității, adică în limitele scopurilor şi funcţiilor ce le-au fost 


conferite. 


3. Mişcările de eliberare națională 

Mişcările de eliberare naţională au personalitate juridică şi 
calitatea de subiect al dreptului internaţional numai în măsura în care 
sunt recunoscute de către state, pentru aceasta fiind necesar ca ele să 


îndeplinească anumite condiţii: să aibă un organ reprezentativ, să 

acţioneze în numele unei naţiuni şi să manifeste pe un teritoriu propriu, 
eliberat. 

Drepturile lor sunt mai limitate, în acord cu scopul propus şi au un 
caracter tranzitoriu, până la dobândirea independenţei popoarelor în 


cauză. 
Capitolul V. Populaţia în dreptul internațional public 


Populaţia reprezintă totalitatea persoanelor fizice care locuiesc pe 
teritoriul unui stat şi sunt supuse jurisdicției acestuia. Într-o altă 
accepţiune prin populaţie se înţelege totalitatea persoanelor fizice 
legate de un anumit stat prin cetăţenie. 

Statul stabileşte reguli obligatorii pentru toate persoanele care 
locuiesc pe teritoriul său, indiferent dacă acestea sunt sau nu cetăţeni ai 
săi şi are un drept de protecţie — protecţia diplomatică — în ce priveşte 
pe proprii cetăţeni aflaţi în afara ţării. 

Statutul juridic al persoanelor se stabileşte potrivit legilor interne 
ale statelor, ţinându-se seama şi de normele de drept internaţional şi de 
nevoile cooperării internaţionale, îndeosebi în domenii cum sunt: dubla 
cetățenie (bipatridia), lipsa cetăţeniei (apatridia), statutul refugiaților şi 
al persoanelor strămutate, regimul juridic al străinilor, dreptul de azil, 


extrădarea, protecţia diplomatică şi drepturile fundamentale ale omului. 


1)Cetățenia. 

Este legătura politică şi juridică permanentă şi efectivă între o 
persoană fizică şi un anumit stat, care generează drepturi şi obligații 
pentru cetățean şi pentru statul respectiv. 

De regulă numai cetățenii unui stat se bucură de drepturi politice 
şi pot avea acces la functii publice, civile sau militare. 


Cetăţenia se poate dobândi prin naştere sau prin naturalizare. 

Dobândirea prin naştere se face potrivit principiului jus sangvimus 
(după cetățenia părinţilor) sau al principiului jus sole (după locul 
naşterii). 

Prin naturalizare dobândirea cetăţeniei se poate face în mai multe 
modalităţi: prin căsătorie, prin adopţie (înfiere), prin redobândire 
(reintegrare), ca efect al şederii prelungite (rezidenţei) sau prin opțiune. 

Cetăţenia se poate pierde prin renunțare sau prin retragere. 
Cetăţenia obţinută prin naştere nu poate fi retrasă. 

Dubla cetățenie (bipatridia) este situaţia juridică în care o 
persoană deţine comcomitent cetățenia a două state, ca efect al unui 
conflict pozitiv de reglementare în diferite ţări referitor la dobândirea 
cetățeniei. 

Lipsa cetățeniei (apatridia) este situaţia inversă bipatridiei, când 
datorită unui conflict negativ de reglementare anumite persoane nu au 
nici o cetățenie sau îşi pierd cetăţenia fără a deveni cetăţeni ai altui stat. 

Apatridia fiind o situaţie care lipseşte persoana umană de 
protecţie şi de importante drepturi, pe plan internaţional s-au adoptat 
reglementări care vizează pe de o parte lărgirea drepturilor apatrizilor, 
iar pe de altă parte adoptarea de măsuri menite a elimina cazurile de 


apatridie. 


2) Regimul juridic al străinilor 

Străinul este o persoană, cetățean al altui stat, care se află 
permanent sau temporar pe teritoriul unui stat fără a avea şi cetățenia 
acestuia. 

Regimul juridic al străinilor se stabileşte de către fiecare stat, 
ținând seama şi de regulile de drept internaţional, precum şi de 
prevederile convențiilor bilaterale care se încheie între state. 

Potrivit dreptului internaţional străinii nu se pot bucura de 


drepturile politice, nu pot fi numiţi în funcţii politice sau militare, nu 

efectuează stagiul militar obligatoriu, dar se bucură de toate celelalte 
drepturi fundamentale ale omului. 

Intrarea şi şederea străinilor pe teritoriul unui stat poate fi supusă 
unor restricţii: Străinul poate, în condiţiile legii, să fie expulzat sau 
extrădat. 

Dreptul de azil este dreptul pe care îl are un stat de a aproba 
intrarea şi stabilirea pe teritoriul său a unor străini supuşi persecuțiilor 
sau urmăriţi în ţara lor pentru concepțiile sau activitatea lor politică. 
Există două feluri de azil: azilul teritorial (politic) şi azilul diplomatic. 

Expulzarea străinilor este o măsură de siguranţă, cu caracter 
administrativ, prin care un stat constrânge pe unul sau mai mulţi străini 
să părăsească teritoriul său în cel mai scurt timp. Măsura se ia în scopul 
ocrotirii ordinii juridice a statului, pentru rațiuni de securitate, politice, 
economice sau de altă natură. 

Extrădarea străinilor este actul prin care un stat predă, la 
cererea altui stat, o persoană aflată pe teritoriul său în vederea 
cercetării sau judecării acesteia pentru săvârşirea unei fapte penale ori 
în vederea executării pedepsei, dacă anterior a fost condamnată de 


către o instanţă de judecată. 


3) Regimul juridic al refugiaților 

Refugiatul este un străin sau o persoană fără cetăţenie care 
pentru variate motive de persecuție nu poate sau nu doreşte să se 
întoarcă în ţara de origine, fiind astfel lipsită de protecţia acesteia. 

Statutul de refugiat se acordă întotdeauna în mod individual şi 
numai dacă se constată că motivele de persecuție invocate sunt 
întemeiate. 

Protecţia priveşte acordarea de către statul primitor a dreptului de 
şedere, după un regim similar străinilor, precum şi unele drepturi care 


să permită integrarea lor. 

Asistenţa se referă la măsuri de ajutorare, implicând sprijin 
material, financiar, asistenţă socială, locuinţe etc., care să facă posibilă 


şi convenabilă şederea lor pe teritoriul statului primitor. 


Capitolul VI — Protecţia internaţională a drepturilor omului 


1)Protecţția drepturilor omului în societatea contemporană 

Comunitatea internaţională este astăzi mai mult ca oricând 
preocupată de promovarea largă a drepturilor omului, de crearea unui 
cadru legal cât mai diversificat de colaborare internaţională în acest 
scop, de realizarea unui sistem cât mai complet de apărare pe diferite 
căi legale a drepturilor omului şi de asigurarea transpunerii în practică a 
acestora. 

Carta Organizaţiei Naţiunilor Unite a stabilit drept scop al 
organizaţiei, între altele, şi realizarea cooperării internaţionale pentru 
„dezvoltarea şi încurajarea respectării drepturilor omului şi a libertăţilor 
fundamentale pentru toţi, fără deosebire de rasă, sex, limbă sau religie” 
(art.1, paragraful 3). 

Sub egida O.N.U.au fost adoptate documentele fundamentale 
privind protecţia generală a drepturilor omului, care sunt Declaraţia 
universală a drepturilor omului, din 1948, Pactul internaţional cu privire 
la drepturile civile şi politice şi Pactul internaţional cu privire la drepturile 
economice, sociale şi culturale, ambele din 1966. 

Alături de acestea, au fost adoptate numeroase alte documente 
internaţionale privind drepturile şi protecţia juridică a unor categorii de 
persoane sau în anumite domenii, între care: Convenţia privitoare la 
drepturile politice ale femeilor (1952), Declaraţia drepturilor copilului 
(1959), Declaraţia cu privire la eliminarea oricăror forme de discriminare 


rasială (1963), Declaraţia privind protecţia tuturor persoanelor împotriva 


torturii şi altor tratamente sau pedepse crude, inumane sau degradante 
(1975). 


2) Declaraţia universală a drepturilor omului 

Declaraţia este primul document internațional modern prin care se 
proclamă în mod solemn drepturile şi libertăţile fundamentale ale 
omului, cu scopul declarat de a servi „ca ideal comun către care trebuie 
să tindă popoarele şi toate naţiunile...” (Preambulul). 

Declaraţia afirmă că toate ființele umane se nasc libere şi egale în 
demnitate şi în drepturi şi trebuie să se comporte unele faţă de altele în 
spiritul fraternității, fiecare om având dreptul de a se prevala de toate 
drepturile şi libertăţile fără nici o deosebire de rasă, de culoare, de sex, 
de limbă, de relige, de opinie politică sau de altă natură, de origine 
națională sau socială, de avere, de naştere sau decurgând din orice 
altă situaţie şi fără a se face vreo deosebire bazată pe statutul politic, 
juridic sau internaţional al țării sale. 

Toţi oamenii sunt egali în faţa legii şi au dreptul la o protecţie 
egală a legii, fără nici o discriminare. Ei au dreptul de a li se recunoaşte 
personalitatea lor juridică oriunde s-ar afla. 

Carta enumeră, cu menţiunea că acestea trebuie respectate de 
state şi garantate prin legislaţia lor, toate drepturile fundamentale ale 
omului, care ulterior au fost preluate în cele două pacte menţionate. 

Prin enunţarea acestor drepturi Declaraţia constituie un document 
de referinţă în afirmarea condiţiei umane şi a protecţiei internaţionale a 
persoanelor într-o societate democratică modernă şi are un rol deosebit 
de important în lupta de emancipare a popoarelor şi în lupta dusă de 
păturile sociale defavorizate pentru cucerirea drepturilor lor sociale şi 


economice. 

3) Pactele internaţionale cu privire la drepturile omului 

Cele două pacte sunt documente juridice de drept internaţional 
care încorporează angajamentul statelor părți de a afirma şi respecta 
drepturile fundamentale în domeniile la care se referă. 

Pactul internaţional cu privire la drepturile civile şi politice 
consacră drepturi cum sunt: dreptul la viaţă, dreptul la libertate şi la 
securitate personală, dreptul la liberă circulaţie, egalitatea în fața 
justiţiei, protecţia vieţii intime sub multiple aspecte, libertatea gândirii, a 
conştiinţei şi a religiei, libertatea de opinie şi de exprimare, dreptul la 
asociere şi la întrunire paşnică, dreptul de participare la viața publică, 
drepturile minorităţilor etnice, religioase sau lingvistice. 

Pactul internaţional cu privire la drepturile economice, sociale şi 
culturale prevede: dreptul la muncă, împreună cu toate celelalte drepturi 
aferente (salariu egal, remuneraţie echitabilă, odihnă, concedii plătite, 
asociere sindicală, grevă, securitate socială, etc.), dreptul la educaţie şi 
la viață culturală. 

Importante convenții internaţionale cu privire la protecția 
drepturilor fundamentale ale omului au fost adoptate şi în cadru 
regional. 

De menţionat şi împrejurarea că aproape în totalitatea lor 
convențiile internaţionale din acest domeniu cuprind şi mecanisme de 
transpunere în practică, de garantare şi sancţionare în caz de 


nerespectare a lor de către state. 


Capitolul VII. Teritoriul în dreptul internaţional public 


1) Teritoriul de stat 
Teritoriul de stat reprezintă spaţiul geografic în limitele căruia un 
stat îşi exercită suveranitatea. 


Expresia politică şi juridică a limitelor teritoriale ale statelor o 

constituie frontiera de stat, care este inviolabilă. 

Frontierele statelor sunt naturale, când urmează formele de relief, 
şi convenţionale, când se trasează prin linii care nu ţin cont de formele 
de relief, ci de meridianele sau paralelele geografice. 

Frontierele pot fi terestre, fluviale sau maritime. 

Frontiera de stat se stabileşte prin lege, în conformitate cu 
tratatele internaționale, în cadrul a două operaţiuni: delimitarea şi 
demarcarea. 

Teritoriul unui stat cuprinde spaţiul terestru, spaţiul acvatic şi 
spatiul aerian. 

Spaţiul terestru este reprezentat de zona de uscat, spaţiul acvatic 
este compus din râurile, lacurile şi mările interioare, din apele maritime 
interioare şi marea teritorială, iar spaţiul aerian reprezintă coloana de 


aer de deasupra celorlalte două componente. 


2) Marea teritorială 

Marea teritorială este porțiunea de mare care se întinde de-a 
lungul spațiului terestru al unui stat. 

Ea are drept limită interioară linia de bază, care poate fi normală, 
la litoralul fără sinuozităţi, identificându-se cu linia refluxului de-a lungul 
țărmului, sau dreaptă, când uneşte punctele extreme ale formațiunilor 
de stânci sau insule strâns legate de uscat cu punctele cele mai 
avansate ale unui litoral sinuos, incluzând şi instalaţiile portuare 
permanente. 

Limita exterioară a mării teritoriale o constituie o linie paralelă cu 
linia de bază, situată la 12 mile marine în larg. 

Specific mării teritoriale, faţă de celelalte componente ale 
teritoriului de stat, este că în această zonă navele comerciale ale 
statelor străine au un drept de trecere inofensivă. Aceasta presupune că 


navele respective pot naviga liber prin marea teritorială a altui stat, cu 

respectarea legilor şi regulamentelor statului respectiv şi fără a stationa 
în zonă, abţinându-se de la orice activităţi care ar face ca trecerea să nu 


mai fie inofensivă. 


3) Zonele maritime asupra cărora statele exercită unele 
drepturi suverane 

Nevoile de securitate sau de apărare a intereselor economice ale 
statelor riverane mărilor şi oceanelor au impus în dreptul internaţional 
recunoaşterea în favoarea acestor state a unor drepturi suverane în 
anumite zone situate dincolo de limitele frontierei lor maritime, în 
continuarea mării teritoriale. 

Aceste zone sunt: zona contiguă, platoul continental şi zona 
economică exclusivă. 

a) Zona contiguă 

Este porțiunea de mare care se întinde până la o distanţă de 24 
mile marine de la limita de bază spre larg, în care statul riveran exercită 
controlul pentru prevenirea încălcării legilor şi regulamentelor sale din 
domeniile vamal, fiscal, sanitar şi al regimului de frontieră. 

b) Platoul continental 

Este solul şi subsolul spaţiilor maritime care se întinde până la 
limita exterioară a taluzului continental sau până la o distanță de 200 
mile marine atunci când taluzul continental nu ajunge la această 
distanță. 

În această zonă statul riveran exercită drepturi suverane de 
explorare şi exploatare a resurselor sale naturale, dar cu condiţia ca prin 
aceasta să nu stânjenească navigația liberă şi să nu aducă atingeri 


grave resurselor biologice ale mării. 

c) Zona economică exclusivă 

Este o porțiune a mării libere adiacentă mării teritoriale a unui stat, 
care se întinde pe o distanţă de 200 mile marine de la linia de bază a 
țărmului. 

În această zonă statul riveran are drepturi suverane în ce priveşte 
explorarea şi exploatarea, conservarea şi gestionarea resurselor 


naturale, biologice şi nebiologice, ale apelor mărilor şi oceanelor. 


4) Marea liberă 

Marea liberă este acea parte a mărilor şi oceanelor care nu 
aparține mării teritoriale sau apelor interioare ale unui stat şi asupra 
căreia nu se exercită suveranitatea vreunui stat, fiind deschisă tuturor 
națiunilor. 

Regimul juridic al mării libere este guvernat de principiul libertăţii 
mărilor. În marea liberă toate statele lumii, indiferent dacă au sau nu 
ieşire la mare, pot să-şi exercite următoarele libertăţi: de navigaţie, de 
survol, de pescuit, de a aşeza cabluri şi conducte submarine, de a 
construi insule artificiale şi alte instalaţii, de a efectua cercetări ştiinţifice. 

Statele au obligaţia de a coopera în această zonă, de a o utiliza în 
scopuri exclusiv paşnice, de a preveni şi sancţiona infracțiunile 
internaţionale şi de a lua măsuri pentru securitatea navigaţiei şi 


ajutorarea navelor şi echipajelor aflate în pericol. 


5) Zona internaţională a teritoriilor submarine 

Această zonă cuprinde solul şi subsolul fundului mărilor şi 
oceanelor, deasupra cărora se află marea liberă. 

Zona a fost declarată patrimoniu comun al umanităţii. Resursele 
zonei sunt inalienabile, drepturile asupra acestora aparținând întregii 
omeniri, iar explorarea şi exploatarea lor trebuie să se facă cu 


participarea şi în beneficiul tuturor statelor şi popoarelor. Nici un stat nu 

poate să revendice sau să exercite suveranitatea sa ori anumite drepturi 
suverane asupra vreunei părți a zonei sau asupra resurselor sale. 

Prin Convenţia asupra dreptului mării din 1982 a fost creat un 
mecanism internațional pentru rezolvarea problemelor privind această 
zonă, care cuprinde următoarele componente: Autoritatea Internaţională 
a teritoriilor submarine, Intreprinderea şi Camera pentru rezolvarea 


diferendelor. 


6) Strâmtorile internaţionale 

Strâmtorile internaţionale sunt întinderi de apă situate între 
porțiuni de uscat care formează treceri înguste pentru navigaţie. 

Dreptul internaţional recunoaşte tuturor statelor un drept de tranzit 
prin strâmtori similar dreptului de trecere inofensivă prin marea 
teritorială, cu respectarea suveranităţii statelor pe teritoriul cărora se află 
aceste strâmtori. Strâmtorile Mării Negre sunt cele mai importante 


strâmtori internaţionale. 


7) Canalele maritime internaţionale 

Canalele sunt căi de navigaţie artificiale, construite pentru a lega 
două mări sau oceane în scopul scurtării rutelor de navigație. 

Importanţa pe care canalele maritime construite pe teritoriul unor 
state o prezintă pentru navigația internaţională a făcut ca unele dintre 
acestea să dobândească un statut internaţional. 

În esență statutul juridic al acestor canale consacră libertatea de 
trecere pentru toate categoriile de nave ale tuturor statelor atât în timp 
de pace, cât şi în timp de război, precum şi dreptul statelor riverane ca 
în anumite condiţii să impună unele restricții pentru apărarea propriei 
securități. 

Principalele canale maritime internaţionale sunt: Suez, Panama şi 
Kiel. 

8) Fluviile internaţionale 

Fluviile internaţionale sunt ape curgătoare care traversează sau 
separă teritoriile a două sau mai multe state şi sunt navigabile până la 
vărsarea lor în mare. 

Regimul internaţional al acestor fluvii se referă în general la 
navigaţie, în privinţa căreia se aplică principiul libertăţii de navigație. 

Pe fluviile internaţionale navele comerciale ale tuturor statelor pot 
naviga liber, fiind interzisă circulația navelor de război ale statelor 
neriverane. 

Regimul juridic al navigaţiei pe Dunăre este în prezent stabilit prin 
Convenţia de la Belgrad din 1948. 


9) Zonele cu regim juridic special 

Dreptul internaţional a consacrat existenţa pe glob a unor zone cu 
un regim juridic special. Acestea sunt, pe de o parte, zonele polare, 
Arctica şi Antarctica, iar pe de altă parte zonele demilitarizate, zonele 


neutralizate şi zonele denuclearizate. 


10) Spațiul aerian 

Fiecare stat are suveranitate deplină şi exclusivă asupra spațiului 
atmosferic situat deasupra teritoriului său, care constituie spațiu aerian 
naţional. În acest spaţiu se recunoaşte, însă, libertatea traficului aerian, 
care implică un drept de trecere inofensivă a aeronavelor civile ale altor 
state care se exercită, însă, în condiţii stabilite de fiecare stat, cu 
respectarea convențiilor internaţionale în materie. 

Suveranitatea statului asupra spațiului său aerian se 
materializează în primul rând prin dreptul său de a stabili regimul juridic 
de survol asupra teritoriului propriu, atât pentru aronavele naționale, cât 


şi pentru cele străine. 

Spaţiul aerian situat dincolo de limitele jurisdicției naţionale este 
deschis navigaţiei aeriene a tuturor statelor, el constituind spaţiul aerian 
internaţional. 

Colaborarea internaţională în domeniul navigaţiei aeriene şi în 
special a aviaţiei civile este deosebit de dezvoltată, materializându-se în 
convenții multilaterale şi numeroase convenții bilaterale, cea mai 
importantă fiind Convenţia referitoare la navigația civilă, încheiată la 
Chicago în 1944. 

Potrivit dreptului internaţional, pentru reglementarea zborurilor 
aeriene internaţionale au fost stabilite 5 libertăţi ale aerului între care 2 
privesc libertăţile de trafic (libertatea de survol fără escală şi libertatea 
de escală tehnică), iar celelalte 3 sunt libertăţi comerciale, referitoare la 
îmbarcarea şi debarcarea de pasageri, mărfuri şi corespondenţă. 

Exercitarea acestor libertăţi de către diferite categorii de aeronave 
se face în baza unor convenții bilaterale încheiate între statele 
interesate. 

Pentru coordonarea reglementărilor şi a măsurilor adoptate în 
acest domeniu tot la Chicago, în acelaşi an, s-a înființat Organizaţia 


Aviației Civile Internaţionale (OACI). 


10) Spațiul cosmic (extraatmosferic) 

Intrarea în sfera de interes a statelor a spaţiului cosmic odată cu 
lansarea în 1957 a primului satelit artificial al pământului a determinat o 
vastă acţiune de reglementare a statutului juridic al acestuia. 

„Tratatul privind principiile care guvernează activitatea statelor în 
explorarea şi utilizarea spaţiului atmosferic, inclusiv Luna şi celelalte 
corpuri cereşti”, încheiat în 1967, precum şi numeroase alte convenții 
internaţionale ulterioare, au stabilit principiile şi regulile care guvernează 


activitatea statelor în spațiul cosmic. 

Spaţiul cosmic a fost declarat patrimoniu comun al întregii 
umanităţi, nici un stat nefiind îndreptăţit să-şi proclame suveranitatea 
asupra acestuia, să-l ocupe sau să-l folosească în mod exclusiv. 

Statele trebuie să coopereze în toate problemele referitoare la 
spaţiul cosmic, în conformitate cu principiile dreptului internaţional, să 
folosească acest spaţiu în condiţii de egalitate şi în scopuri exclusiv 


paşnice, în beneficiul tuturor ţărilor, fără discriminări. 


Capitolul VIII — Dreptul diplomatic şi consular 


Dreptul diplomatic şi consular constituie un ansamblu de 
reglementări privind diferite aspecte ale activităților diplomatice şi 
consulare desfăşurate de către state prin organele lor interne şi 
exterioare, în scopul realizării politicii lor externe şi a colaborării cu alte 
state în mod individual sau în cadrul unor congrese şi conferinţe 
internaţionale, precum şi al organizațiilor internaţionale. 

Normele dreptului diplomatic şi consular sunt astăzi codificate în 
cea mai mare parte în cadrul a două convenții internaţionale semnate la 
Viena — Convenţia privind relaţiile diplomatice (1961) şi Convenţia cu 
privire la relaţiile consulare (1963). 

Structurile instituționale care reprezintă interesele statelor în 
relaţiile internaţionale şi desfăşoară o activitate diplomatică sunt, potrivit 
dreptului internaţional, următoarele: şeful statului, guvernul, primul 
ministru, Ministerul Afacerilor Externe şi, în anumite limite, celelalte 
ministere. 

Activitatea diplomatică în exteriorul ţării se realizează de către 


misiunile diplomatice. 


1) Misiunea diplomatică 


Misiunile diplomatice pot fi permanente sau temporare. 

Trimiterea sau primirea unei misiuni diplomatice permanente se 
face în baza dreptului de legaţie (ambasadă), care este activ (trimiterea) 
sau pasiv (primirea). 

Statele hotărăsc de comun acord să stabilească relaţii 
diplomatice, stabilind totodată şi rangul misiunii diplomatice. 

Rangurile misiunii diplomatice sunt ambasadă sau legațţie, dar 
misiunile diplomatice pot purta şi alte denumiri (nunciatură, oficiu, 
reprezentantă etc.). 

Rangul şefului unei misiuni diplomatice este, în raport de rangul 
misiunii, acela de: ambasador, trimis extraordinar şi ministru 
plenipotenţiar, însărcinat cu afaceri. 

Ambasadorii şi trimişii extraordinari se acreditează pe lângă şeful 
statului, iar însărcinaţii cu afaceri pe lângă ministerele afacerilor externe. 

Misiunea diplomatică îndeplineşte funcţii de reprezentare, de 
negocieri, de protejare a intereselor statului şi a cetățenilor săi de 
observare şi informare, de promovare a relaţiilor, consulară. 

Personalul misiunii diplomatice se împarte în 3 categorii: 
diplomatic şi consular, tehnic şi administrativ, de serviciu. 

Buna desfăşurare a activității unei misiuni diplomatice a impus ca 
misiunea însăşi şi personalul său să beneficieze de unele imunităţi şi 
privilegii. 

Imunitatea diplomatică se manifestă sub două mari aspecte: 
inviolabilitatea şi imunitatea de jurisdicție. 

Inviolabilitatea este o măsură de ocrotire faţă de orice presiuni şi 
ingerințe din partea autorităţilor statului, de ea beneficiind sediul 
misiunii, arhivele diplomatice, corespondența diplomatică şi personalul 
diplomatic. 

Imunitatea de jurisdicție priveşte personalul diplomatic şi îmbracă 


4 forme consacrate: penală, administrativă, civilă şi de executare. 

Privilegiile diplomatice reprezintă anumite avantaje pe care statul 
acreditar le acordă misiunii diplomatice acreditate şi personalului 
acesteia. 

Misiunea diplomatică beneficiază de dreptul de a arbora drapelul 
statului său pe localul ambasadei şi pe mijloacele de transport, de scutiri 
de impozite şi taxe pentru toate bunurile şi actele oficiale pe care le 
întocmeşte. 

Personalul diplomatic beneficiază de scutire de taxe şi impozite 


personale şi pentru bunurile ce-i aparţin. 


2) Misiunea consulară 

Activitatea consulară este îndeplinită de către consuli de carieră 
sau de către consuli onorifici. 

Misiunea consulară poate avea una din următoarele clase, după 
rangul consulului care o conduce: consulat general, consulat, 
viceconsulat sau agenţie consulară. 

Funcţiile unei misiuni consulare sunt următoarele: protejarea 
intereselor statului şi a cetăţenilor proprii, informarea, favorizarea 
relaţiilor, eliberarea de paşapoarte şi acordarea de vize diplomatice, 
activități de notar şi de ofițer de stare civilă sau de reprezentare în 
justiţie, inspectarea şi ajutorarea echipajelor navelor şi aeronavelor etc. 

Privilegiile şi imunităţile consulilor, dacă nu sunt totodată şi 
membri ai misiunii diplomatice, sunt relativ restrânse în raport cu cele 


ale diplomaților. 


Capitolul IX. Tratatul internaţional 


Tratatul internaţional constituie unul din instrumentele principale 
ale relaţiilor internaţionale şi totodată principalul izvor al drepturilor şi 


obligaţiilor statelor în cadrul acestor relații. 

Cel mai important tratat internaţional este Carta O.N.U. 

Tratatele internaţionale poartă diverse denumiri: tratat, convenţie, 
acord, pact, cartă, statut, protocol, aranjament etc., statele putând 
recurge la acea denumire care reflectă mai bine semnificaţia 
documentului pe care îl încheie. 

De regulă un tratat internaţional cuprinde următoarele 5 părți: 
preambulul, cuprinsul (dispozitivul), partea finală, semnăturile şi 
anexele. 

Tratatul internaţional trebuie să cuprind unele elemente de fond în 
raport de care se apreciază validitatea sa juridică, elemente care 
constituie condiţiile de validitate a tratatului. 

Elementele de fond sunt: elemente esenţiale şi elemente 
accesorii. 

Elementele esenţiale ale unui tratat sunt: 

a) Părţile la tratat trebuie să aibă capacitatea juridică de a încheia 

tratate, deci să fie subiecte de drept internaţional; 

b) Voința părților trebuie să fie liber exprimată. Orice alterare a 
voinţei părţilor la încheierea tratatului constituie viciu de 
consimțământ. Viciile de consimțământ sunt: dolul, coruperea 
reprezentantului unui stat,  constrângerea împotriva 
reprezentantului statului şi constrângerea împotriva statului 
însuşi. Constatarea unui viciu de consimţțământ poate duce la 
nulitatea tratatelor. Nulitatea este relativă în ce priveşte primele 
trei vicii de consimțământ şi absolută în cazul celorlalte două; 

c) Obiectul tratatului trebuie să fie licit, deci în conformitate cu 
principiile şi normele dreptului internaţional; 

d) Tratatul trebuie să producă efecte juridice, să fie generator de 


drepturi şi obligaţii pentru părți; 

e) Tratatul să fie guvernat de normele dreptului internaţional, să 
facă parte din ordinea juridică internaţională şi nu din cea 
internă a statelor. 

Elementele accesorii ale tratatului sunt termenul şi condiția, de 
care depind intrarea în vigoare, respectarea unor clauze sau încetarea 
tratatului. 

Încheierea unui tratat internaţional cuprinde 3 faze: negocierea, 
semnarea şi exprimarea consimţământului statului de a fi parte la tratat. 

Negocierea tratatului este un proces laborios în care persoanele 
împuternicite se pun de acord asupra tuturor problemelor de negociat şi 
stabilesc textul tratatului. Procesul de negociere se desfăşoară în două 
etape: actele cu caracter preliminar şi negocierea propriu zisă. 

Semnarea tratatului se face de către organele împuternicite şi 
poate avea una din semnificaţii: voinţa părţilor de a accepta conţinutul 
tratatului şi a se obliga să-l respecte, tratatul intrând în vigoare prin 
semnarea sa, ori numai autentificarea textului tratatului, dacă acesta 
trebuie să intre în vigoare printr-o procedură ulterioară de exprimare a 
consimțământului statului de a deveni parte la tratat. 

Exprimarea consimțământului statului de a deveni parte la tratat 
se face prin recurgerea la unul din următoarele mijloace juridice: 
ratificarea, aderarea, acceptarea sau aprobarea tratatului. 

Statele care devin parte la un tratat multilateral o pot face pur şi 
simplu, acceptându-l în întregime, ori pot formula rezerve sau declaraţii 
în legătură cu unele prevederi ale acestuia. Rezerva are un caracter 
juridic, excluzând prevederea respectivă din angajamentul statului care 
o formulează, iar declaraţia exprimă doar o atitudine politică, 
prevederea în cauză angajând statul ce formulează declaraţia. 

Tratatele bilaterale de regulă în limbile oficiale ale statelor părţi, iar 


cele multilaterale într-una sau mai multe limbi de circulaţie universală. 

Tratatele valabil încheiate produc efecte între părțile la tratat. 
Aceste efecte se exprimă în trei principii: respectarea cu bună credinţă a 
tratatelor, neretroactivitatea tratatelor şi efectul relativ al tratatelor 
(numai între părțile la tratat, iar față de terţi doar cu caracter de 
excepţie, pentru anumite categorii de tratate). 

Prin voinţa părților tratatele pot fi modificate, după proceduri 
similare celor folosite la încheierea lor. 

Încetarea efectelor tratatelor are loc de regulă la expirarea 
termenului pentru care au fost încheiate. Tratatele pot înceta şi înainte 
de expirarea termenului sau în lipsa unui asemenea termen prin: voința 
comună a părților, denunţarea unilaterală, violarea dispoziţiilor tratatului 
de către una din părţi, survenirea unor fapte sau evenimente ulterioare 
şi datorită imposibilității executării clauzelor tratatului, în condiţii stabilite 
de dreptul internaţional. 

Interpretarea tratatului, adică a felului în care trebuie să fie 
înțelese clauzele acestuia, se face pe parcursul aplicării, atunci când 
apar divergențe de opinii între părţile contractante. Interpretarea 
autentică a tratatului este cea asupra căreia convin părţile, dar 
prevederile unor tratate pot fi interpretate şi de către instanţele judiciare 
sau de către persoane calificate, în cadrul interpretării doctrinare. 

Interpretarea se face după reguli, metode şi prevederi consacrate 


de dreptul internaţional. 


Capitolul X. Mijloacele de soluţionare paşnică a diferendelor 


internaţionale 
Diferendul internaţional este un dezacord asupra unei probleme 


de drept sau de fapt, o opoziţie de teze judiciare sau de interese între 
state. 

În relaţiile internaţionale mijloacele de soluţionare a diferendelor 
au fost fie cele bazate pe forță, pe presiuni şi războaie, fie cele cu 
caracter paşnic. 

Unele mijloace paşnice au apărut încă din antichitate, dar 
fizionomia lor juridică modernă a fost stabilită prin convențiile încheiate 
la Conferinţa de pace din 1967 de la Haga. 

Mijloacele paşnice de soluţionare au cunoscut o largă dezvoltare 
şi aplicare sub egida Societăţii Naţiunilor, dar îndeosebi după 
constituirea O.N.U.şi consacrarea ca principiu fundamental al dreptului 
internaţional al principiului nerecurgerii la forță. 

Carta O.N.U. prevede în art.2 că „toţi membrii organizaţiei vor 
rezolva diferendele lor internaţionale prin miloace paşnice, în aşa fel 
încât pacea şi securitatea internaţională, precum şi justiția, să nu fie 
puse în primejdie”. 

Recurgerea la mijloacele paşnice este facultativă, iar statele sunt 
libere să aleagă pentru soluţionarea diferendelor lor oricare dintre 
metode, în raport de caracterul diferendului şi de faza în care acestea 
se află. 

Mijloacele de soluţionare paşnică a diferendelor prevăzute de 
Cartă sunt: 


a 


— 


mijloacele politico — diplomatice (fără caracter jurisdicţional): 
tratativele (negocierile), bunele oficii, mediaţiunea, ancheta şi 


concilierea; 


ASA 


mijloace cu caracter jurisdicțional: arbitrajul internaţional şi 
justiția internaţională; 
c) mijloace şi proceduri de soluţionare în cadrul organizaţiilor 


internaţionale cu vocaţie universală sau regională. 


1)Mijloacele politico-diplomatice (fără caracter jurisdictional) 

a) Tratativele (negocierile) 

Tratativele constituie principala metodă de soluționare a oricăror 
diferende sau litigii dintre state prin tratative prevenindu-se ori 
rezolvându-se cele mai multe diferende internaţionale. 

Tratativele constituie metoda cea mai puţin încorsetată de detalii 
procedurale, caracterizându-se prin supleţe, operativitate şi o mare 
eficacitate în căutarea de soluţii, printr-un grad redus de formalism şi 
capacitate de adaptare la diversitatea situaţiilor conflictuale care apar în 
planul relaţiilor internaţionale. 

În acelaşi timp, tratativele constituie singura metodă care se 
desfăşoară în întregime între părţile implicate, prin confruntarea directă 
a poziţiei părţilor, care pot adopta o atitudine mai flexibilă şi pot păstra 
secretul discuţiilor, înlăturându-se mai uşor exagerările şi falsele 
susceptibilităţi şi evidenţiindu-se mai pregnant punctele de acord între 
părți. 

b) Bunele oficii 

Metoda constă în acțiunea unui stat terț, a unei organizații 
internaţionale sau a unei personalități influente de a convinge statele 
aflate în diferend să rezolve neînțelegerile dintre ele pe cale paşnică şi 
de a pune în contact sau a restabili contactele între respectivele state. 

În cadrul misiunii sale de bune oficii terţul binevoitor are o 
contribuţie discretă, el neparticipând la rezolvarea propriu zisă a 
diferendului, ci propunând doar un teren de înțelegere între statele 
aflate în dezacord, pentru a le pune în situaţia să trateze direct. 

În acest scop, terțul binevoitor efectuează unele activităţi cum 
sunt: asigurarea condiţiilor pentru realizarea de comunicaţii şi contacte, 
explorarea unor posibilități şi domenii de acord, informarea unei părți 
asupra punctelor de vedere şi a cerinţelor celeilalte, transmiterea de 


mesaje, punerea la dispoziţie a unor facilităţi de ordin logistic etc. 

c) Mediaţiunea 

Mediaţiunea este definită ca acţiunea unui stat, a unei organizații 
internaţionale sau a unei persoane oficiale care se bucură de reputaţie 
şi de prestigiul imparţialităţii de a participa în mod direct la tratativele 
dintre părţi şi de a la conduce spre un acord pe baza soluţiilor pe care le 
propune el însuşi. 

Deşi se aseamănă cu bunele oficii, esenţial pentru mediaţiune 
este că terțul binevoitor contribuie efectiv la rezolvarea diferendului, 
luând parte în mod public şi oficial la tratativele dintre părţi, pe care le 
conduce, propunând părţilor propria sa concepţie şi soluții concrete 
asupra modului de rezolvare a diferendului. 

d) Ancheta 

Ancheta este metoda de soluţionare care constă în clarificarea de 
către o comisie de anchetă desemnată de părţile aflate în diferend sau 
de o organizaţie internaţională a unor situaţii de fapt controversate ce 
formează obiectul diferendului. 

Este o metodă auxiliară celorlalte, constituind de regulă o 
operaţiune preliminară soluționării prin alte metode a fondului 
problemelor asupra cărora există un diferend. 

e) Concilierea 

Concilierea este metoda prin care un diferend este examinat de o 
comisie compusă din persoane particulare numite sau agreate de părți 
care propune soluţii de împăcare. 

Comisia de conciliere cuprinde un număr impar de membri şi este 
independentă faţă de părţi, cu care ţine, însă, o legătură permanentă. 
Ea poate fi preexistentă diferendului sau constituită ad hoc. 

Concilierea se realizează în două faze: cercetarea faptelor şi 


formularea de propuneri de conciliere a părţilor. 

2) Mijloacele cu caracter jurisdicțional 

Caracteristic acestor mijloace este că se folosesc numai pentru 
soluționarea diferendelor care presupun aplicarea dreptului, nu şi a 
diferendelor cu caracter preponderent politic, iar hotărârile date sunt 
obligatorii pentru părțile la diferend. 

a)Arbitrajul internațional 

Arbitrajul este o metodă de soluţionare în cadrul căreia un număr 
de arbitri imparţiali analizează diferendul în cadrul unei proceduri 
contencioase pe baza aplicării regulilor convenite anterior de părți şi a 
dreptului internaţional în ansamblul său şi dă o hotărâre care este 
obligatorie în temeiul consimțământului prealabil al părților. 

Acordul părților de a apela la arbitraj se materializează într-un act 
numit compromis, în care se stabilesc obiectul concret al diferendului, 
componenţa şi întinderea competenţei organului arbitral, principiile şi 
normele de drept aplicabile şi procedura de lucru. 

Tribunalul arbitral se compune dintr-un număr impar de membri 
desemnaţi sau agreaţi de părţi şi este condus de un supraarbitrar 
neutru. 

Arbitrarea se face în două faze distincte: scrisă şi orală. 

Hotărârea tribunalului arbitral este definitivă şi executorie. 

Principalul organ arbitral internaţional este Curtea Permanentă de 
Arbitraj de la Haga, înființată în 1907. 

b)Justiția internațională 

Justiția internaţională este forma judiciară instituționalizată în 
cadrul căreia un corp de judecători numiţi anterior pe o perioadă 
determinată analizează diferendul potrivit unei proceduri prestabilite prin 
statutul tribunalului şi dă o hotărâre care este obligatorie pentru părţile 


aflate în diferend. 

Prima instanţă de judecată internaţională de prestigiu a fost 
Curtea Permanentă de Justiţie Internaţională, care a existat între anii 
1920-1945. 

În prezent principala instanță internaţională este Curtea 
Internaţională de Justiţie, înființată odată cu O.N.U., ca principal organ 


judiciar al acesteia. 


3) Proceduri de soluționare paşnică a diferendelor 
internaționale în cadrul O.N.U. şi al organizaţiilor 
regionale. 

Organizațiile internaţionale, în special cele cu funcţii politice şi 
atribuţii în menţinerea păcii şi securităţii internaţionale, au prevăzute în 
statutele lor de funcţionare şi unele proceduri pentru rezolvarea pe cale 
paşnică a diferendelor internaţionale. 

Acţiunea acestor organizații este complementară sau subsidiară, 
statele trebuind să apeleze mai întâi ele însele la mijloacele de 
soluționare paşnică prevăzute de dreptul internaţional. 

În cadrul O.N.U. atribuţiile principale în rezolvarea problemelor 
controversate între state şi aplanarea conflictelor revin Adunării 
Generale, Consiliului de Securitate şi Secretarului general. 

Organizațiile regionale pot soluţiona diferendele din zona lor de 
responsabilitate, fără a aduce însă atingere rolului şi atribuţiilor 


organismelor O.N.U.în menţinerea păcii şi securităţii internaţionale. 


Capitolul XI. Folosirea legală a forței potrivit dreptului 


internaţional 


Dreptul internaţional contemporan permite ca, în măsura în care 
nu se încalcă principiul nerecurgerii la forță, statele individual, dar mai 


ales colectiv în cadrul O.N.U.şi al celorlalte organizaţii de securitate 

internaţională, să recurgă la anumite mijloace de contrângere, constând 
în presiuni sau chiar în folosirea forței armate, pentru sancţionarea 
statelor care încalcă ordinea politică şi juridică internaţională. 

Mijloacele de contrângere în relaţiile internaţionale sunt grupate în 
două categorii: 

a) Fără folosirea forței armate:  retorsiunea, represaliile, 
embargoul, boicotul, ruperea relaţiilor diplomatice şi excluderea 
de la conferințele şi congresele internaţionale sau din 
organizaţiile internaţionale; 

b) Cu folosirea forței armate: represaliile armate, blocada 
maritimă paşnică, demonstrațiile cu forțele armate şi ocuparea 
militară a teritoriului. 

Dreptul internaţional permite, de asemenea, ca forța armată să fie 
folosită ca un mijloc de ultim recurs pentru contracararea sau 
sancţionarea actelor de agresiune. 

Statele sunt îndreptăţite să-şi utilizeze forțele lor armate împotriva 
altor state care încalcă grav legalitatea internaţională, pentru a-şi apăra 
propria integritate teritorială, independenţa şi suveranitatea atunci când 
sunt victime ale unor agresiuni armate, în care sens sunt îndreptăţite să 
adopte în propriul teritoriu măsuri adecvate de apărare încă din timp de 
pace. Acţiunea în acest sens a statelor se bazează pe dreptul lor la 
autoapărare individuală sau colectivă prevăzut de art.51 al Cartei 
O.N.U. 

Carta O.N.U. prevede că una din funcţiile principale ale 
organizației universale este menţinerea păcii şi securităţii internaţionale. 
În vederea realizării acestei funcţii Carta cuprinde un sistem complex de 
principii şi mecanisme de sancţionare a agresorului în colectiv de către 
statele membre, menit a asigura restabilirea legalităţii internaţionale, 
înlăturarea actelor de agresiune şi a urmărilor acestora, repunerea în 


drepturi a celui lezat şi prevenirea unor noi încălcări. 

Sisteme similare de asigurare a securității internaţionale 
funcţionează şi în plan zonal, în cadrul organizațiilor regionale. 

Recunoaşterea dreptului la autodeterminare al popoarelor a dus în 
planul dreptului internaţional la legitimarea luptei armate dusă de 
popoarele dependente împotriva asupritorilor, recurgerea la forța 
armelor de către aceste popoare încadrându-se în situaţiile legitime de 


folosire a forței armate. 
Capitolul XII. Răspunderea internațională 


Răspunderea internaţională este instituţia juridică în virtutea 
căreia un stat sau un alt subiect de drept internaţional care a comis un 
act ilicit după dreptul internaţional datorează reparaţii celui lezat prin 
acel act. 

Răspunderea internaţională ia naştere din săvârşirea unui act ilicit, 
adică din violarea unei reguli de conduită internaţională stabilită printr- 
un tratat ori în baza unei cutume, care atrage în mod necesar o 
sancțiune. 

Răspunderea internaţională clasică era concepută numai în 
raporturile bilaterale dintre state şi era tratată în general ca o 
răspundere de drept civil, bazată pe culpă. 

În dreptul internaţional contemporan răspund nu numai statele, ci 
şi celelalte subiecte de drept internaţional recunoscute. 

Într-o lume a interdependenţelor cum este cea de astăzi 
răspunderea internaţională se angajează în mult mai multe domenii ale 
relaţiilor internaţionale, care au dobândit dimensiuni universale, între 
care cel al drepturilor omului, al dreptului mării, al dreptului aerian sau al 
dreptului cosmic sau în legătură cu activităţi ce depăşesc granițele 


statelor şi sunt susceptibile a prezenta riscuri mari şi un pericol sporit 

pentru alte state sau pentru mediul înconjurător (energia nucleară, 
industriile poluante, transportul anumitor produse etc.) 

În dreptul clasic nu exista o răspundere internaţională pentru 
actele de agresiune, iar numărul faptelor penale cu consecinţe deosebit 
de grave, care fac astăzi obiectul dreptului internaţional penal, era 
redus. 

În dreptul internaţional contemporan răspunderea nu este 
angajată numai pentru faptele producătoare de prejudicii imediat, ci în 
primul rând pentru încălcarea normelor şi principiilor colaborării dintre 
state, pentru lezarea intereselor generale ale comunităţii internaţionale. 

Pentru a se angaja răspunderea internaţională este suficient să se 
rețină în sarcina unui stat sau alt subiect de drept un act contrar 
dreptului internaţional, care poate fi o acţiune sau o omisiune, fără să se 
facă în mod obligatoriu apel la culpă, întrucât actul ilicit a avut loc şi nu 
poate rămâne fără consecinţe la nivelul comunităţii internaţionale. 

Statul răspunde pentru toate actele săvârşite în cadru oficial de 
către organele sale, legislative, administrative sau judecătoreşti, actele 
acestora fiind considerate ca acte ale statului însuşi. 

Dreptul internațional contemporan admite şi răspunderea 
obiectivă, bazată pe risc, chiar dacă prejudiciul produs nu constituie 
urmarea unui act ilicit, caz în care producerea prejudiciului este 
suficientă pentru angajarea răspunderii. Această răspundere este 
consacrată în câteva domenii: pentru prejudiciile cauzate unui străin de 
către funcţionarii care au acţionat prin depăşirea competenţei lor; pentru 
daunele cauzate prin riscul normal de vecinătate; pentru daunele 
produse prin utilizarea paşnică a energiei nucleare sau prin poluarea 
mărilor. 

Răspunderea internaţională poate fi înlăturată dacă intervine una 


din următoarele cauze: consimțământul unui stat; luarea unor măsuri de 

constrângere autorizate de dreptul internaţional; forța majoră; starea de 
necesitate; legitima apărare. 
Formele răspunderii internaţionale sunt: politică, morală, materială 


şi penală. 
Capitolul XIII. Dreptul internațional umanitar 


Dreptul internaţional umanitar este ansamblul de norme juridice 
aplicabile în perioada de conflict armat cu caracter internaţional sau fără 
caracter internaţional. 

Dreptul umanitar mai este cunoscut şi ca dreptul conflictelor 
armate, iar în dreptul internaţional clasic se intitula „legile şi obiceiurile 
războiului”. 

În dreptul internaţional umanitar se disting două mari categorii de 
reglementări: 

- cele privind drepturile şi obligaţiile părţilor beligerante în 
desfăşurarea operaţiilor militare, precum şi cele prin care se 
stabilesc limitele în care se pot utiliza mijloacele şi metodele de 
ducere a războiului, denumite şi „dreptul de la Haga”; 

- cele privind protecţia anumitor persoane şi bunuri față de 
efectele distructive ale ducerii acţiunilor de luptă, denumite şi 
„dreptul de la Geneva”. 

Principiile fundamentale, precum şi principalele reguli ale dreptului 
pozitiv în materie sunt cuprinse în Convenţia a IV-a de la Haga din 1907 
referitoare la legile şi obiceiurile războiului terestru, în cele 4 convenții 
de la Geneva din 1949 privind protecţia victimelor războiului, care se 
referă la îmbunătăţirea soartei răniților şi bolnavilor din forțele armate în 
campanie (|), la îmbunătăţirea soartei răniților, bolnavilor şi naufragiaţilor 
forțelor armate maritime (II), la tratamentul prizonierilor de război (III) şi 


la protecţia persoanelor civile în timp de război (IV). 

Toate aceste reglementări au fost reafirmate la Geneva în 1977 
prin două protocoale adiţionale, care se referă la protecţia victimelor 
conflictelor armate internaţionale (1), respectiv ale conflictelor armate 
fără caracter internaţional (I1). 

Alte instrumente juridice convenţionale reglementează aspecte 
particulare ale dreptului conflictelor armate, în special în domeniul 
interzicerii sau limitării folosirii anumitor categorii de arme sau metode 
de luptă. 

Prevederile referitoare la starea de război se referă la începerea şi 
consecinţele declarării războiului, teatrul de război, ocupaţia militară, 
captura de război, încetarea ostilităților militare şi a războiului, la statutul 
juridic al combatanţilor, al spionilor şi al mercenarilor. 

Numeroase prevederi ale convențiilor de drept umanitar tratează 
problemele privind protecţia prizonierilor de război, a răniților, bolnavilor 
şi naufragiaţilor, a populaţiei civile şi a persoanelor civile, precum şi a 
bunurilor cu caracter civil şi a bunurilor culturale. 

În baza dreptului internaţional umanitar este limitată sau interzisă 
utilizarea următoarelor mijloace şi metode de luptă: armele şi metodele 
de război nediscriminatorii, armele şi metodele de război care produc 
suferințe inutile (superflue), mijloacele şi metodele de război ecologic. 

Prin convenţii speciale anumite categorii de arme şi metode de 
luptă care contravin principiilor dreptului umanitar au fost interzise sau li 
s-a limitat folosirea. 

Asemenea arme sunt: proiectilele de mic calibru, gloanţele „,dum- 
dum”, gazele asfixiante şi toxice, armele chimice, armele biologice 
(bacteriologice), otrăvurile şi armele otrăvite, minele şi torpilele, inclusiv 
cele antipersonal, capcanele şi alte asemenea dispozitive, armele cu 
laser, armele incendiare, proiectilele cu schije nelocalizabile, tehnicile 


de modificare a mediului în scopuri militare. 

În ce priveşte metodele de luptă, sunt interzise: perfidia, refuzul 


cruțării şi terorizarea populaţiei civile. 


Capitolul XIV. Dreptul internațional penal 


1)Dreptul internaţional penal şi infracțiunea internaţională 

Dreptul internaţional penal poate fi definit ca un ansamblu de 
norme juridice, convenţionale sau cutumiare, stabilite sau acceptate de 
state, în baza cărora este organizată incriminarea şi reprimarea faptelor 
antisociale prin care se aduce atingere unor interese fundamentale ale 
comunităţii internaţionale. 

Convenţiile internaţionale din acest domeniu cuprind de regulă 
faptele care se incriminează, angajamentul statelor părţi de a le 
considera ca infracţiuni grave prin legislația lor internă şi variate forme 
de cooperare între state pentru prinderea şi sancţionarea penală a 
infractorilor internaţionali. Ele nu cuprind şi sancţiunile penale 
corespunzătoare, făcând trimitere la legislaţia internă a statelor părti, 
care trebuie să stabilească şi pedepsele aplicabile, de regulă cele care 
sunt rezervate faptelor criminale. 

infracţiunea internațională este o faptă, constând dintr-o acţiune 
sau o omisiune, săvârşită cu vinovăţie de către o persoană în calitate de 
agent al statului sau în nume şi interes propriu, prin care se încalcă 
drepturile şi interesele ocrotite de dreptul internaţional şi care este 
sancţionată prin incriminarea sa de către dreptul internaţional. 

Faptele penale care fac obiectul de reglementare al dreptului 
internaţional sunt atât cele prin care se aduc atingeri relaţiilor paşnice 
dintre state, precum şi drepturilor fundamentale ale omului, cum sunt 
crimele contra păcii, crimele împotriva umanităţii şi crimele de război, 


cât şi cele prin care sunt afectate sau tulburate alte valori fundamentale 

pentru societatea umană sau activităţi importante pentru colaborarea 
internaţională. 

La baza reglementărilor de drept internaţional penal stau câteva 
importante principii: 

- Represiunea universală; 

- Legalitatea incriminării; 

- Răspunderea penală individuală; 

-  Imprescriptibilitatea crimelor împotriva umanităţii şi a crimelor 

de război; 
- lrelevanţa juridică a scuzei îndeplinirii unui act de stat; 


- Ordinul superiorului nu înlătură răspunderea penală. 


2) Crimele contra păcii 

Sancţionarea crimelor contra păcii a devenit necesară şi posibilă 
odată cu interzicerea războiului ca mijloc de soluţionare a diferendelor 
internaţionale şi ca instrument al politicii naţionale a statelor. 

Crimele contra păcii constituie cele mai grave crime de drept 
internaţional. Acestea sunt agresiunea armată şi propaganda în 
favoarea războiului. 

a) Agresiunea armată 

Statutul Tribunalului de la Nurenberg considera drept crime contra 
păcii conducerea, pregătirea, declanşarea sau purtarea unui război de 
agresiune sau a unui război cu violarea tratatelor, a garantiilor ori a 
acordurilor internaţionale ca şi participarea la un plan concertat sau la 
un complot pentru săvârşirea oricăruia din actele menţionate. 

Printr-o rezoluție a Adunării Generale a O.N.U. din 1974 s-a dat o 
definiţie a agresiunii, potrivit căreia folosirea forței armate prin violarea 
Cartei O.N.U. de către un stat care a acţionat primul constituie dovada 


suficientă prima facie a unui act de agresiune. 

Faptul de a fi acţionat primul prin folosirea forței armate contrar 
principiilor şi normelor cuprinse în Carta O.N.U. este o dovadă a 
săvârşirii agresiunii de către un stat, dar Consiliul de Securitate al 
O.N.U.poate să stabilească existența unei agresiuni şi în lumina altor 
împrejurări relevante. 

În cuprinsul definiției agresiunii sunt enumerate principalele acte 
de agresiune: 

- invadarea sau atacarea teritoriului unui stat de către forțele 
armate ale altui stat sau orice ocupaţie militară, chiar 
temporară, rezultând dintr-o asemenea invazie sau dintr-un 
asemenea atac, precum şi orice anexare prin folosirea forței a 
teritoriului sau a unei părţi a teritoriului altui stai; 

- bombardarea de către forțele armate ale unui stat a teritoriului 
altui stat sau folosirea oricăror arme de către un stat împotriva 
teritoriului altui stat; 

- blocada porturilor sau a coastelor unui stat de către forțele 
armate ale altui stat; 

- atacul efectuat de către forțele armate ale unui stat împotriva 
forțelor armate a altui stat; 

- folosirea forțelor armate ale unui stat, care sunt situate pe 
teritoriul altui stat cu acordul statului gazdă, contrar condiţiilor 
stabilite prin acord sau extinderea prezenţei lor după expirarea 
acordului; 

- fapta unui stat de a admite ca teritoriul său să fie utilizat de 
către alt stat pentru comiterea unui act de agresiune împotriva 
unui stat tert; 

- trimiterea de către un stat de bande ori grupuri înarmate, de 
forțe neregulate sau de mercenari, care se dedau la acte grave 
de forță armată împotriva altui stat. 


Rezoluţia privind definirea agresiunii prevede că războiul de 

agresiune este o crimă împotriva păcii, care dă naştere la răspundere 
internaţională. 

b) Propaganda în favoarea războiului 

Numeroase documente internaţionale statuează că propaganda 
prin care se face apologia războiului sau se îndeamnă la recurgerea la 


război constituie o crimă contra păcii. 


3) Crimele împotriva umanităţii 

Crimele împotriva umanităţii sunt definite ca fapte grave de 
violență comise pe scară largă de către indivizi, fie că aceştia sunt sau 
nu agenţi ai statului, împotriva altor indivizi, într-un scop esențialmente 
politic, ideologic, rasial, naţional, etnic sau religios. 

Caracteristice pentru crimele împotriva umanităţii sunt gravitatea 
deosebită, caracterul de masă şi mobilul special al săvârşirii, constând 
într-o politică deliberată în baza unor criterii. 

Fac parte din categoria crimelor împotriva umanităţii următoarele 
fapte, dacă acestea întrunesc caracteristicile menţionate: asasinatul; 
exterminarea; aducerea în sclavie sau obligarea la muncă forțată; 
dezertarea, inclusiv epurarea etnică; expulzările forțate; orice acte 
inumane împotriva oricărei populaţii civile; persecuțiile pentru motive 
politice, rasiale sau religioase; practica sistematică a dispariţiilor forțate; 
folosirea armelor nucleare şi a altor tipuri de arme de distrugere în 


masă; genocidul; apartheidul. 


4) Crimele de război 

Crimele de război sunt fapte penale grave săvârşite pe timpul unui 
conflict armat prin încălcarea regulilor de ducere a războiului prevăzute 
de dreptul internaţional umanitar. 


Sunt crime de război următoarele fapte: 

a) 


b) 


Crimele împotriva persoanelor şi bunurilor protejate: 
omorurile, tortura şi relele tratamente aplicate persoanelor; 
efectuarea de experiențe biologice şi medicale asupra 
persoanelor; luarea de ostatici, deportarea populaţiei civile; 
deținerea ilegală a persoanelor civile; înrolarea forțată a 
persoanelor aflate în puterea inamicului; refuzul unui proces 
echitabil; întârzierea nejustificată a repatrierii prizonierilor de 
război şi a civililor; apartheidul şi alte practici inumane rasiste; 
aplicarea unor pedepse colective; jefuirea bunurilor publice sau 
private; producerea de distrugeri inutile; atingerile aduse 
bunurilor culturale; 

Crimele săvârşite prin violarea regulilor de întrebuințare a 
unor mijloace şi metode de luptă: atacurile dirijate împotriva 
civililor; atacurile fără discriminare; atacurile împotriva lucrărilor 
care conţin forțe periculoase (diguri, baraje, centrale nucleare); 
atacurile împotriva localităţilor neapărate sau a zonelor 
demilitarizate; atacarea unei persoane scoasă din luptă; 
utilizarea perfidă a semnelor protectoare; utilizarea tehnicilor 
de modificare a mediului; utilizarea anumitor tipuri de arme 


intezise prin convenţii internaţionale speciale. 


5) Infracţiuni internaţionale comise de către persoane 
particulare 
În această categorie de infracţiuni internaţionale intră faptele 


penale care de regulă sunt săvârşite de persoane care nu au calitatea 
de agenţi ai statului şi nu acţionează din însărcinarea sau în numele 


unor guverne, ci în nume şi interes propriu. 


Faptele penale de această natură sunt: terorismul internaţional; 


pirateria 


maritimă; distrugerea cablurilor submarine; traficul ilicit de 

stupefiante; circulaţia şi traficul publicaţiilor obscene; falsificarea de 


monedă; sclavia şi traficul de sclavi; traficul de femei şi de copii etc. 


6) Jurisdicţia penală internațională 

Existenţa unor instanţe penale internaţionale, care să completeze 
sistemul judiciar al statelor şi să judece direct principalele infracţiuni 
internaţionale constituie astăzi o necesitate, resimţită ca atare de 
comunitatea internațională. 

S-a dovedit că lipsa unei jurisdicții internaţionale, permanentă şi 
imparţială, competentă să judece infracțiunile cu caracter internaţional, 
constituie o lacună majoră a dreptului internaţional actual, cu consecinţe 
defavorabile pentru comunitatea statelor în efortul său tot mai organizat 
de a controla fenomenul infracţional şi de a sancţiona pe cei ce încalcă 
legalitatea internaţională. 

În 1945 s-au constituit tribunalele militare internaţionale de la 
Nurenberg şi Tokio, care au judecat pe principalii vinovaţi de 
declanşarea unor războaie de agresiune, iar mai târziu s-au înfiinţat şi 
funcționează şi astăzi două alte tribunale internaţionale speciale: 
Tribunalul Internaţional pentru fosta lugoslavie (1993) şi Tribunalul 
Internaţional pentru Ruanda (1994). 

Eforturile pentru constituirea unui tribunal penal internaţional cu 
caracter permanent şi competenţă universală par să-şi fi găsit o fericită 
încununare prin semnarea la Roma la 7 iulie 1998 a Statutului Curţii 
Penale Internaţionale. Noua instanţă urmează să judece cele mai grave 
crime: genocidul, crimele împotriva umanităţii, crimele de război şi crima 


de agresiune, aşa cum se prevede în art.5 al statutului acesteia. 

